ऐश्वर्य और धन की देवी मानी जाने वाली लक्ष्मी जी का पर्व दीपावली बड़े ही धूमधाम से मनाया जाता है। इस दिन लोग देवी को प्रसन्न करने के लिए कई प्रकार से मां लक्ष्मी की पूजा करते हैं।
अगर आपको दीपावली के सही योग का पता है तो देवी की जाग्रत शक्तियों का अनुमान लगाया जा सकता है कि किस योग में पूजा करने से देवी अपार सम्पदा से हमारा भंडार भर सकती हैं। इस बार की दीपावली में कुछ ऐसे ही योग बनते दिख रहे हैं। कहा जा रहा है कि यह योग काफी अनोखा है। जो कई वर्षों के बाद बन रहा है। इस प्रकार के योग सभी के लिए शुभ फल देने वाले होते हैं। इस योग में गुरु और राहु के साथ रहते हुए सौभाग्य, बुधादित्य और धाता योग बनेगा।
इस बार की दीपावली 11 नवंबर को पड़ रही है। साल 1884 में इस प्रकार का योग देखा गया था जो इस बार की दीपावली पर पड़ रहा है। वैसा ही योग साल 1884 में बना था। जिसके चलते इस बार की दीपावली कुछ खास ही होने जा रही है। इस योग के कारण लक्ष्मी प्राप्ति के लिए किए गए काम और उपायों से सफलता मिलेगी।
इस दीपावली के बाद अब यह योग साल 2145 में बनेगा। इसके साथ दीपावली में सौभाग्य योग है। जिसमें लक्ष्मी कारक हैं और सौभाग्य योग में दीपावली पड़ने से यह अधिक शुभ होगी। इस प्रकार से बन रहे इस योग को राजयोग भी कहा जाता है।
माना जा रहा है कि इस योग के कारण सोना, चांदी, खाद्य पदार्थ और वाहन आदि के व्यापार में तेजी रहेगी। इस बार की दीपावली व्यापारियों के लिए बहुत ही शुभ है और जो भी इस दीवाली पर पूरे विधि विधान के अनुसार पूजा करेगा उसके घर लक्ष्मी का आगमन निश्चित ही होगा।